钦定古今图书集成/明伦汇编/氏族典/第038卷 > 《廖用贤尚友录》 > 江祏
## 钦定古今图书集成/明伦汇编/氏族典/第038卷 > 《廖用贤尚友录》 > 江祏

按《南齐书江祏传》，“祏字弘业，济阳考城人。少为高宗
所亲，恩如兄弟。宋末，解褐晋熙国常侍，太祖徐州西
曹员外郎，高宗冠军参军，带滠阳令，竟陵王征北参
军，尚书水部郎。高宗为吴兴，以祏为郡丞，加宣威将
军、庐陵王中军功曹记室，安陆王左军谘议，领录事，
带京兆太守。除通直郎，补南徐州别驾。高宗辅政，委”
以心腹。隆昌元年，自正员郎补丹阳丞，中书郎。高宗
为骠骑镇东府，以祏为谘议参军，领南昌太守。入纂，
议定，加宁朔将军。及即位，迁守卫尉，封安陆县侯。建
武二年，迁右卫将军。四年，转太子詹事。永泰元年，转
侍中中书令，遗诏转右仆射。东昏即位，参掌选事。永
元元年，领太子詹事。帝失德既彰，祏议立宝元，事觉
见杀。和帝中兴元年，赠卫将军。